དེ་ཡང་ལ་དྭགས་རྒྱལ་ས་སླེ་ནས་རྒྱང་ཐག་སྤྱི་ལེ་༡༢༠ཙམ་གྱི་སར་བྱང་ཕྱོགས་སུ་ཆགས་པའི་མཛེས་སྡུག་ལྡན་པའི་ལྡུམ་ར་ས་གནས་ནི།རྒྱ་མཚོའི་ངོས་ནས་མཐོ་ཚད་ཕི་ཊི་༡༠༠༠༠ཡོད་ཅིང་།ཐོན་ཁུངས་གཙོ་བོ་ནས་དང་བྲོ།ཁམ་བུ།སྟར་ཁ།ཀུ་ཤུ།སྲན་མ་སོགས་ཡིན།བདེ་དགོན་བཀྲ་ཤིས་ཆོས་གླིང་གི་གཤམ་འོག་ཏུ་བདེ་སྐྱིད་གྲོང་ཡོད་ཅིང་།གྲོང་ཁྱེར་དེའི་ནང་དུད་ཚང་གྲངས་༤༠༠ལྷག་ཙམ་སྡོད་ཀྱི་ཡོད་འདུགལམ་སྟོན་སློབ་གྲྭས་གཙོས་སློབ་གྲྭ་བཞི་ཙམ་དང་།མཐོ་སློབ་གཅིག་ཡོད།བདེ་དགོན་དགའ་ལྡན་བཀྲ་ཤིས་ཆོས་གླིང་ནི་ཕྱི་ལོ་༡༤༣༣ལོར་རྗེ་རིན་པོ་ཆེའི་དངོས་སློབ་རྗེ་བཙུན་བྱང་སེམས་ཤེས་རབ་བཟང་པོ་མཆོག་གིས་ཕྱག་བཏབ་པ་ཞིག་ཡིན་ཞིང་།དགོན་དེའི་ནང་ད་ལྟ་སློབ་གཉེར་བ་དྲུག་ཅུ་རེ་ལྔ་ཙམ་ཡོད་ཅིང་།དགོན་པའི་དབུ་བླ་ཁྲིག་རྩེ་རིན་པོ་ཆེ་ངག་དབང་བྱམས་པ་བསྟན་འཛིན་མཆོག་ཡིན་ཞིང་།ཁོང་སྐུ་ཕྲེང་དགུ་པ་ཡིན་འདུག